ເປົ້າໝາຍຂອງ ໝວກກັນກະທົບຮາຍເທັກ ແມ່ນເພື່ອປັບປຸງ ຄວາມປອດໄພ ໃນທ້ອງຖະໜົນ
ພວກອອກແບບທີ່ບໍລິສັດ LiveMap ຢູ່ນະຄອມົສກູ ກ່າວວ່າ ໝວກກັນກະທົບ ທີ່ສະຫລາດ ແມ່ນມີເຄື່ອງນຳທາງ ຕິດຕັ້ງໃສ່ໃນແວ່ນ ແລະລະບົບຮັບຄຳສັ່ງ ທີ່ເປັນສຽງເວົ້າ.
ຢູ່ໃນເມືອງຕ່າງໆ ທີ່ມີລົດຕິດຢ່າງແໜ້ນໜາ ຊຶ່ງພວກຄົນສາມາດ ໄປມາໄດ້ໄວດ້ວຍລົດຈັກ ຫຼາຍກວ່າລົດຍົນ ແຕ່ຫາກວ່າ ຖ້າຜູ້ ຂັບຂີ່ບໍ່ແນ່ໃຈ ກັບເສັ້ນທາງຂອງຕົນແລ້ວ ຜູ້ກ່ຽວອາດຕ້ອງໄດ້ຢຸດ ເພື່ອເບິ່ງແຜນທີ່ ຫຼື ໃຊ້ເຄື່ອງນຳທາງ GPS ບໍລິສັດຣັດເຊຍ ທີ່ ຫາກໍຈັດຕັ້ງຂຶ້ນມາ ແມ່ນກຳລັງທຳງານ ເພື່ອເຮັດໃຫ້ການເດີນ ທາງງ່າຍຂຶ້ນ ສຳຫລັບພວກທີ່ຂັບຂີ່ລົດຈັກ ບັນດານັກອອກແບບ ຢູ່ທີ່ບໍລິສັດ LiveMap ທີ່ມີຫ້ອງການ ຕັ້ງຢູ່ນະຄອນຫຼວງມົສກູ ພວມຜະລິດໝວກກັນກະທົບສະຫລາດ ທີ່ປະກອບດ້ວຍຈໍພາບ ຂອງລະບົບນຳທາງທີ່ຕິດຕັ້ງຢູ່ໃນດ້ານໜ້າ ຂອງໝວກ ແລະ ລະບົບຮັບຄຳສັ່ງດ້ວຍສຽງເວົ້າ ຜູ້ຊື່ຂ່າວວີໂອເອ Zlatica Hoke ລາຍງານ ຊຶ່ງໄຊຈະເລີນສຸກ ຈະນຳເອົາລາຍລະອຽດມາສະເໜີ ທ່ານ ໃນອັນດັບຕໍ່ໄປ ການແຊງເຂົ້າແຊງອອກ ໃນລະຫວ່າງສັນຈອນ ສາມາດທົດສອບ ຄວາມອົດທົນ ຂອງນັກຂັບຂີ່ລົດຈັກທີ່ດີເດັ່ນທັງຫຼາຍ ໂດຍສະເພາະ ຖ້າພວກເຂົາຕ້ອງໄດ້ຢຸດລົດ ຢູ່ຕາມແຄມທາງເພື່ອເບິ່ງ ແຜນທີ່ ຫຼື ໃຊ້ເຄື່ອງນຳທາງ GPS ເພື່ອຊອກຫາທິດທາງ ທ່ານ Andrei Artishchev ປະທານບໍລິສັດ LiveMap ເວົ້າວ່າ ອຸປະກອນຕ່າງໆ ທີ່ຕິດຕັ້ງໃສ່ແວ່ນບັງໜ້າ ທີ່ມີຢູ່ແລ້ວ ຊຶ່ງເຮັດໃຫ້ ການເດີນທາງງ່າຍຂຶ້ນ ແຕ່ບໍລິສັດ LiveMap ແມ່ນພວມສ້າງ ຫມວກສະຫລາດ ທີ່ຕິດຕັ້ງດ້ວຍລະບົບ ການເດີນ ທາງ ແລະ ຮັບຄຳສັ່ງດ້ວຍສຽງເວົ້າ ໃສ່ໃນຫມວກນັ້ນ ຕົ້ນແບບຂອງຫມວກ ປະກອບດ້ວຍ ຈໍພາບສີໃສ ທີ່ສາຍໃສ່ ແວ່ນບັງໜ້າ ທີ່ເປັນຈຸດສູນ ກາງຂອງສາຍຕາ ແລະ ມີລະບົບ ການຄວບຄຸມດ້ວຍສຽງເວົ້າ ຈໍພາບຂອງຫມວກນັ້ນ ປະກອບດ້ວຍ ເຄື່ອງວັດແສງ ຫຼື sensor ທີ່ປັບຄວາມແຈ້ງຂອງພາບ ແລະ ອຸປະກອນຕິດ ຕາມ ການເຄື່ອນຍ້າຍຂອງຫົວ ປະທານຂອງບໍລິສັດ LiveMap ທ່ານ Andrei Artishchev ກ່າວວ່າ ທ່ານມີແຮງບັນດານໃຈ ເພື່ອສ້າງຫມວກດັ່ງກ່າວ ເມື່ອ 7 ປີກ່ອນ ໃນເວລາ ທ່ານ ໄດ້ເຫັນຫມວກຂອງນັກບິນ ທີ່ຕິດຕັ້ງ ດ້ວຍລະບົບເດີນທາງ ທ່ານເລີຍຕັດສິນໃຈ ທີ່ຈະສ້າງ ຫມວກແບບດຽວກັນນັ້ນ ແຕ່ໃນລາຄາທີ່ຖືກກວ່າ ທ່ານ Artishchev ເວົ້າວ່າ ທ່ານ Artishchev ໄດ້ປຶກສາຫາລື ກັບບັນດານັກຊ່ຽວຊານຣັດເຊຍ ດ້ານສາຍຕາ ຫຼາຍໆ ທ່ານ ກ່ອນທີ່ຈະເລີ່ມດຳເນີນໂຄງການ ທ່ານໄດ້ນຳໃຊ້ເທັກໂນໂລຈີ ຂອງ Android ແລະ ແວ່ນຕາ Google ເຂົ້າໃນການຜະລິດ ອຸປະກອນຫມວກ ທີ່ສະດວກສະບາຍນີ້ ທ່ານ Artishchev ເວົ້າວ່າ ຕົ້ນແບບຂອງຫມວກ ທີ່ຕິດຕັ້ງດ້ວຍລະບົບເດີນທາງທີ່ເອີ້ນວ່າ Skully ໄດ້ຖືກນຳອອກສູ່ ຕະຫລາດ ໂດຍບໍລິສັດ ອາເມຣິກັນ ນັກຊ່ຽວຊານ ຣັດເຊຍຄົນນຶ່ງ ກ່າວວ່າ ມັນບໍ່ຄືກັນເລີຍ ທ່ານ Anatoly Sukhov ຫົວໜ້າບັນນາທິການ ວາລະສານ Moto ຣັດເຊຍ ເວົ້າວ່າ ຜູ້ດຳເນີນທຸລະກິດຊາວຣັດເຊຍ ຫວັງທີ່ຈະເປີດໂຕ ຫມວກສະຫລາດ ຂອງຕົນ ພາຍໃນປີ ຫຼືສອງປີຂ້າງໜ້ານີ້ ຢູ່ໃນບັນດາຕະຫລາດ ທີ່ໃຊ້ພາສາອັງກິດ ຫມວກດັ່ງກ່າວ ຈະມີລາຄາ 2,000 ດອນລາ ແຕ່ ພວກທີ່ຕ້ອງການຫມວກກ່ອນໝູ່ ສາມາດສັ່ງຈອງໄດ້ລ່ວງໜ້າ ຊຶ່ງ ດຽວນີ້ ມັນມີລາຄາ 1,500 ດອນລາ